Foto: BBC Filippin armiyasining 10 nafar xodimi mamlakat harbiy-havo kuchlarining xatolik tufayli yo‘llagan bombalari va raketa zarbalarining qurboni bo‘ldi. Bu haqda Filippin mudofaa vaziri Delfin Lorenzana xabar bermoqda. «Harbiylar guruhi bizning aviazarbalarimiz ostida qoldi. O‘n kishi halok bo‘ldi», — dedi vazir. Filippin HHK IShID terrorchilik tashkiloti bilan aloqador jangarilarga zarbalar bermoqda. Lorenzananing ma’lum qilishicha, xato zarba yo‘llanishiga sabab aniq koordinatsiyaning yetishmasligida bo‘lgan.